漢傳佛教

漢傳佛教係佛教三大傳承嘅其中一種，主要流傳喺漢字文化圈，包括中國大陸、香港、澳門、臺灣、朝鮮半島、日本同越南等地，亦包括星馬等海外華埠。

漢傳佛教而家一般可以分做十個大型宗派，包括八個大乘佛教宗派：禪宗、天台宗、華嚴宗、密宗、法相宗、律宗、三論宗、淨土宗，同埋兩個小乘佛教宗派：俱舍宗、成實宗。